open-index/open-wikipedia-markdown huggingface dataset:
คาเอเดะ นียามะ

**คาเอเดะ นียามะ** (; ; 3 สิงหาคม ค.ศ. 1986 – ) มีชื่ออื่นคือยูกะ (ゆか) เป็นนักแสดงเอวีชาวญี่ปุ่น เธอเกิดที่จังหวัดฟูกูชิมะ และอยู่สังกัดสไตล์วัน

## ประวัติและชีวิตส่วนตัว
เธอเป็นนักแสดงเอวีหน้าอกใหญ่ (คัพเอช) ที่ได้รับการเดบิวต์จากบริษัทมูดีซ์ในเดือนมีนาคม ค.ศ. 2012

ในเดือนกรกฎาคม ค.ศ. 2014 เธอได้เข้าสู่การโหวตดาราสาวเซ็กซียอดนิยมเพื่อปรากฏตัวในฐานะตัวละครเกม*[[ยากูซ่า (วิดีโอเกม)|ยากูซ่า]]*ของบริษัทเซกา

## ผลงาน

### ดีวีดีสำหรับผู้ใหญ่

* ซูเกเบนะโอยาโกะงะเอตจินะเกมุอิตเต็น-ชิราซุนิคินชินโซกังมูซูโกนาระฮาฮาโอยะโนะฮาดากะอาเตเตะมิเตะ! บิจิงมามะโยะนินเซนินชิริไอโนะมามะโตโมะซูเปชารุ 〜 มิเตะ, ซาวัตเตะ, ฮาเมเตะ, มูซูโกะวะคาราดะโนะปาสึดาเกะเดะจิบุนโนะฮาฮาโอยะงะวาการุกานะ!?〜 () (7 กุมภาพันธ์ โดยบริษัทร็อกเก็ต) นักแสดงร่วม: คาโอริ ซาเอจิมะ, ยู ฮารูกะ, รินะ ฟูกาดะ, ริริ โคดะ

### การออกอากาศทางอินเทอร์เน็ต
* ทอยส์ฮาร์ตพรีเซนส์บับกา "ใครกินเมื่อวาน" (แขกรับเชิญ 10 กุมภาพันธ์ ค.ศ. 2014 ทางนิโกนิโกไลฟ์บรอดแคสติง)

## อ้างอิง

## แหล่งข้อมูลอื่น
* 新山かえでのブログ（2011年12月11日 - 2012年1月27日）

หมวดหมู่:นักแสดงหนังโป๊หญิงชาวญี่ปุ่น
หมวดหมู่:นักแสดงหญิงค่ายมูดีซ์
หมวดหมู่:บุคคลจากจังหวัดฟูกูชิมะ
โอม ประกาศ ชินทัล

**โอม ประกาศ ชินทัล** (อักษรโรมัน: Om Prakash Jindal, 7 สิงหาคม 1930 – 31 มีนาคม 2005) หรือเป็นที่รู้จักทั่วไปในชื่อ **โอ.พี. ชินทัล** (อักษรโรมัน: O.P. Jindal) เป็นนักธุรกิจและนักการเมืองชาวอินเดีย เกิดที่เมืองฮิสซาร์ รัฐหรยาณา เขาประสบความสำเร็จในทางธุรกิจจากการก่อตั้งบริษัทเหล็กกล้าและพลังงานชินทัล เขาได้รับรางวัล "ความสำเร็จแห่งช่วงชีวิต" (Life Time Achievement Award) ในเดือนพฤศจิกายน 2004 โดยหอการค้าและอุตสาหกรรมเบงกอลจากส่วนร่วมในการพัฒนากิจการอุตสาหกรรมเหล็กกล้าและพลังงาน ในรายชื่อปี 2005 ของฟอบส์ ก่อนเขาเสียชีวิต เขาเป็นบุคคลที่ร่ำรวยที่สุดเป็นอันดับที่ 13 ของอินเดีย และ 548 ของโลก ชินทัลเสียชีวิตในเหตุเฮลิคอปเตอร์ตกเมื่อวันที่ 31 มีนาคม อินเดียไทมส์เรียกขานเขาว่าเป็น "ชายผู้พูดคุยกับเครื่องจักรได้"

ชิลทัลได้รับแต่งตั้งเป็นรัฐมนตรีกรมพลังงานในรัฐบาลรัฐหรยาณาและดำรงตำแหน่งนี้จนเสียชีวิต เขายังชนะการเลือกตั้งเป็นผู้แทนเขตเลือกตั้งฮิสซาร์ในสภานิติบัญญัติรัฐหรยาณาสามสมัยติดต่อกันนับตั้งแต่กุมภาพันธ์ 2005 รวมถึงยังเป็นสมาชิกของคณะกรรมการการกระจายสาธารณะ อาหาร และสิ่งจำเป็นแก่พลเมือง

เขาเป็นประธานคณะกรรมการของทรัสต์การกุศล เอ็น.ซี. ชินทัล (N.C. Jindal Charitable Trust), เป็นผู้อุปถัมภ์ของอโครหะวิกาส ทรัสต์ (Agroha Vikas Trust) และวิทยาลัยแพทยศาสตร์อโครหะ (Agroha Medical College)

เขามีบุตรรวมสี่คน คือ ปฤถวีราช ชินทัล (Prithviraj Jindal), สัชชัน ชินทัล, รัตนะ ชินทัล (Ratan Jindal) และ นวีน ชินทัล ซึ่งสืบทอดธุรกิจอุตสาหกรรมเหล็กกล้าของเขา ภรรยาหม้ายของเขา สาวิตรี ชินทัล เป็นรัฐมนตรีกรมรายรับ, กรมบริหารจัดการอุบัติภัย, กรมกิจการฟื้นฟู และกรมกิจการที่อยู่อาศัย ประจำรัฐบาลของรัฐหรยาณา ส่วนนวีนเป็นสมาชิกในรัฐบาลอินเดีย

## ดูเพิ่ม
* มหาวิทยาลัยโลก โอ.พี. ชินทัล
* มหาวิทยาลัย โอ.พี. ชินทัล
* สถาบันวิทยะ เทวี ชินทัล

## อ้างอิง

## แหล่งข้อมูลอื่น
*เว็บทางการ
คิลเลอร์แครีโอกี

***คิลเลอร์แครีโอกี*** () เป็นรายการโทรทัศน์เกมโชว์ของสหรัฐ ออกอากาศในช่องเคเบิลทรูทีวี รายการนี้ออกอากาศครั้งแรกเมื่อวันที่ 23 พฤศจิกายน ค.ศ. 2012 และนำเสนอผู้เข้าแข่งขันที่พยายามร้องเพลงต่อหน้าผู้ชมในสตูดิโอแสดงสดในขณะที่มีความพยายามที่แปลกประหลาดหลายประการเพื่อขัดขวางการแสดงของพวกเขา อิงจากเกมโชว์ของอังกฤษชื่อว่า *Sing If You Can* (ในประเทศไทยใช้ชื่อว่า *ร้อง ห้าม เลิก* ออกอากาศในช่อง 7) ในฤดูการแรก รายการนี้มีพิธีกรดำเนินรายการโดย สตีฟ โอ กับ ดี สไนเดอร์ เป็นผู้ประกาศรายการ ฤดูกาลแรกออกอากาศได้แค่ 8 ตอน ในฤดูกาลที่ 2 มาร์ค แมคกราธ พิธีกรใหม่ถูกแทนที่สตีฟ-โอ เขาบอกว่าเขาถูกไล่ออกหลังจากแสดงความรู้สึกไม่สบายใจกับการปฏิบัติต่อสัตว์ในรายการ ฤดูกาลที่ 2 ออกอากาศตอนแรกเมื่อวันที่ 20 กุมภาพันธ์ ค.ศ. 2014

ในประเทศไทย บริษัท แฮฟเอกู๊ดดรีม จำกัด ได้ซื้อลิขสิทธิ์รายการนี้นำมาผลิตในชื่อว่า ''Killer Karaoke Thailand'' ''ขอร้อง อย่าหยุดร้อง'' ออกอากาศในช่องโมเดิร์นไนน์ทีวี เมื่อปี พ.ศ. 2556-2557

## อ้างอิง

หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2555
หมวดหมู่:รายการโทรทัศน์ภาษาอังกฤษ
หมวดหมู่:เกมโชว์อเมริกัน
จาง ป๋อเหิง

**จาง ป๋อเหิง** (; ; เกิด 4 มีนาคม พ.ศ. 2543) เป็นนักยิมนาสติกสากลชายชาวจีน เขาลงแข่งขันในยิมนาสติกสากลชิงแชมป์ประเทศจีน 2021 และได้รับเหรียญรางวัลประเภทรวมอุปกรณ์ในการแข่งขันยิมนาสติกสากลชิงแชมป์โลก 2021

## ประวัติการแข่งขัน

## อ้างอิง

## แห่ลงข้อมูลอื่น
* 

หมวดหมู่:นักกีฬาชาวจีน
หมวดหมู่:นักกีฬายิมนาสติก
กีฬามวยฝรั่งเศสในโอลิมปิกฤดูร้อน 1924

**กีฬามวยฝรั่งเศส** ได้รับนำเสนอให้เป็นกีฬาสาธิตในการแข่งขันกีฬาโอลิมปิกฤดูร้อนในปี ค.ศ. 1924 จัดแข่งขันที่ปารีส ประเทศฝรั่งเศส แข่งขัน 2 รายการ

Canne de Combat เป็นศิลปะการต่อสู้แบบฝรั่งเศสที่พัฒนาขึ้นในศตวรรษที่ 19 ในประเทศฝรั่งเศสเพื่อใช้ในการป้องกันตัว มีการแสดงให้เห็นในการแข่งขันกีฬาโอลิมปิกฤดูร้อน 1924 ที่ปารีส ซึ่งเป็นครั้งเดียวที่เคยปรากฏในการแข่งขันกีฬาโอลิมปิก มีเพียงนัดเดียวระหว่างนักสู้ชาวฝรั่งเศสสองคนระหว่างศาสตราจารย์ Prévot และผู้ชนะชาวฝรั่งเศสชื่อ Beauduin

มวยฝรั่งเศสเป็นกีฬาของฝรั่งเศส หรือที่รู้จักกันในชื่อ Boxe Française หรือ French Kickboxing เป็นศิลปะการต่อสู้ที่ใช้ทั้งมือและเท้าเป็นอาวุธ มวยฝรั่งเศสได้รับการสาธิตในการแข่งขันกีฬาโอลิมปิกฤดูร้อน 1924 ซึ่งเป็นเพียงครั้งเดียวที่ปรากฏในการแข่งขันกีฬาโอลิมปิก มีนักกีฬา 19 คนเข้าแข่งขัน โดย 16 คนจากฝรั่งเศส และ 3 คนจากเบลเยียม

## ประเทศที่เข้าร่วมแข่งขัน
* 
* 

## อ้างอิง

1924
มวยฝรั่งเศส
ประเทศบรูไนในเอเชียนเกมส์ 2022

**ประเทศบรูไนดารุสซาลาม** จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

## จำนวนนักกีฬา
ต่อไปนี้คือรายชื่อผู้เข้าแข่งขันที่เป็นตัวแทนของบรูไนที่จะเข้าร่วมเอเชียนเกมส์:

## อ้างอิง

บรูไนดารุสซาลาม
2022
กีฬาเรือยาวมังกรในเอเชียนเกมส์ 2022

**กีฬาเรือยาวมังกรในเอเชียนเกมส์ 2022**จะจัดขึ้นระหว่างวันที่ 4–6 ตุลาคม ค.ศ. 2023 ที่ศูนย์เรือยาวมังกรเหวินโจว เมืองเหวินโจว ประเทศจีน และประกอบด้วย 3 รายการ ได้แก่ กระโดดข้ามเครื่องกีดขวาง ศิลปะการบังคับม้า และอีเวนติ้ง

## กำหนดการแข่งขัน

## ผู้ได้รับเหรียญรางวัล
### ชาย

### หญิง

## ตารางสรุปเหรียญรางวัล
  

## ประเทศที่เข้าร่วมแข่งขัน
นักกีฬาทั้งหมด 293 คนจาก 12 ชาติลงแข่งขันกีฬาเรือมังกรในเอเชียนเกมส์ 2022:
 

*
*
*
*
*
*
*
*
*
*
*
*

## อ้างอิง

## แหล่งข้อมูลอื่น

เรือยาวมังกร
กีฬาเรือแคนูในเอเชียนเกมส์ 2022

**กีฬาเรือแคนูในเอเชียนเกมส์ 2022**จะจัดขึ้นระหว่างวันที่ 30 กันยายน – 7 ตุลาคม ค.ศ. 2023 ที่ศูนย์กีฬาทางน้ำฟูหยาง ประเทศจีน 

## กำหนดการแข่งขัน

## ตารางสรุปเหรียญรางวัล

## ประเทศที่เข้าร่วมแข่งขัน
นักกีฬาทั้งหมด 213 คนจาก 20 ชาติเข้าร่วมการแข่งขันกีฬาเรือแคนูในเอเชียนเกมส์ 2022:

*
*
*
*
*
*
*
*
*
*
*
*
*
*
*
*
*
*
*
*

## อ้างอิง

## แหล่งข้อมูลอื่น
*Canoe Sprint at the 2022 Asian Games 
*Canoe Slalom at the 2022 Asian Games 

เรือแคนู
ประเทศออสเตรเลียในแปซิฟิกเกมส์ 2023

**[[ประเทศออสเตรเลีย]]** จะเข้าร่วมแข่งขันกีฬาแปซิฟิกเกมส์ 2023 ในเมืองโฮนีอารา หมู่เกาะโซโลมอน ตั้งแต่วันที่ 19 พฤศจิกายนถึง 2 ธันวาคม พ.ศ. 2566 ครั้งนี่จะเป็นการปรากฏตัวครั้งที่ 3 ของออสเตรเลียในการแข่งขันดังกล่าวนับตั้งแต่ปรากฏตัวครั้งแรกในปี ค.ศ. 2015

## นักกีฬา
ต่อไปนี้เป็นรายชื่อผู้เข้าแข่งขันในครั้งนี้

## อ้างอิง

ออสเตรเลีย
2023
บาสเกตบอลหญิงรอบคัดเลือกโอลิมปิก 2024

การแข่งขัน**บาสเกตบอลหญิงรอบคัดเลือกโอลิมปิก 2024** () จะเป็นการแข่งขันบาสเกตบอลหญิง 4 รายการที่จะแข่งขันโดยทีมชาติ 16 ทีม โดยทีมชั้นชนะเลิศำจะได้สิทธิ์เข้าแข่งขันในการแข่งขันบาสเกตบอลโอลิมปิกฤดูร้อน 2024 ซึ่งจะจัดขึ้นตั้งแต่วันที่ 8 ถึง 11 กุมภาพันธ์ พ.ศ. 2567

## ทีม



## อ้างอิง

## แหล่งข้อมูลอื่น
*Pre-Olympic Basketball Tournament results
*2008 FIBA Olympic Qualifying Tournament for Men

บาสเกตบอล
2024
หมวดหมู่:บาสเกตบอล
บาสเกตบอลหญิงรอบคัดเลือกโอลิมปิก 2024 – รอบปรีควอลิฟาย โซนอเมริกา

การแข่งขัน**บาสเกตบอลหญิงรอบคัดเลือกโอลิมปิก 2024 – รอบปรีควอลิฟาย โซนอเมริกา** () จะจัดขึ้นระหว่างวันที่ 5 ถึง 13 พฤศจิกายน ค.ศ. 2023 ซึ่งยังไม่มีการพิจารณากำหนดสถานที่จัดแข่งขัน สองทีมอันดับแรกของการแข่งขันจะผ่านเข้ารอบสู่การแข่งขันบาสเกตบอลหญิงรอบคัดเลือกโอลิมปิก 2024

## ทีม
ทีมที่ได้อันดับสามถึงหกในการแข่งขันอเมริคัพ 2023 จะมีสิทธิ์เข้าร่วมการแข่งขัน

## อันดับ

## อ้างอิง

## แหล่งข้อมูลอื่น

บาสเกตบอล
2024
หมวดหมู่:บาสเกตบอล
เพลย์ริกซ์

**เพลย์ริกซ์ โฮลดิง จำกัด** () รู้จักกันในชื่อ **เพลย์ริกซ์เอนเตอร์เทนเมนต์** () และ **เพลย์ริกซ์เกมส์** () เป็นผู้พัฒนาเกมโทรศัพท์แบบเล่นฟรีอย่าง *[[Township (video game)|ทาวน์ชิป]]*, *[[ฟิชดอม]]*, *[[โฮมสเคปส์]]* และ*[[การ์เดนสเคปส์]]* บริษัทนี้ก่อตั้งขึ้นใน ค.ศ. 2004 โดยดมีตรี บุคมันกับอีกอร์ บุคนันที่โวล็อกดา ประเทศรัสเซีย ก่อนจะย้ายสำนักงานใหญ่ไปที่ดับลิน ประเทศไอร์แลนด์ใน ค.ศ. 2013

เพลย์ริกซ์มีมูลค่า 8 พันล้านดอลลาร์สหรัฐใน ค.ศ. 2021 ณ ค.ศ. 2022 เพลย์ริกซ์เป็นผู้พัฒนาเกมโทรศัพท์ที่ใหญ่เป็นอันดับ 4 ของโลก ในด้านรายได้และลูกจ้าง 4,000 คนทั่ว 100 เมือง ส่วนใหญ่อยู่ในยุโรปตะวันออก ซึ่งรวมอยู่ในรัสเซีย 1,500 คน และในยูเครน 1,500 คน ในเดือนตุลาคม ค.ศ. 2022 ทางบริษัทประกาศหยุดบริการในรัสเซียและเบลารุสเนื่องจากการรุกรานยูเครนโดยรัสเซียที่ยังมีการสู้รบต่อเนื่อง

## คำวิจารณ์
เพลย์ริกซ์ถูกวิจารณ์จากการใช้โฆษณาหลอกลวงหรือเท็จบนแพลตฟอร์มโฆษณาในโทรศัพท์อย่าง AdMob โฆษณาเกมหลายอันอย่าง *ฟิชดอม*, *การ์เดนสเคปส์* และ *โฮมสเคปส์* แสดงการเล่นเกมที่ไม่ได้ปรากฏในผลิตภัณฑ์จริงที่เป็นปัญหา เช่น โฆษณาของ *โฮมสเคปส์* แสดงวิธีเล่นเป็นการซ่อมแซมบ้านด้วยการเลือกอุปกรณ์ที่ถูกต้อง ในขณะที่ตัวเกมจริงเป้นเกมจับคู่ 3 อัน

## อ้างอิง

## แหล่งข้อมูลอื่น
* 
* By the end of 2018, Playrix entered the top ten most profitable mobile companies in the world 
* Playrix scores another big match-3 mobile game hit with Homescapes

หมวดหมู่:บริษัทวิดีโอเกมในประเทศไอร์แลนด์
หมวดหมู่:บริษัทวิดีโอเกมในประเทศรัสเซีย
หมวดหมู่:บริษัทเกมโทรศัพท์
หมวดหมู่:บริษัทที่พัฒนาวิดีโอเกม
หมวดหมู่:การโฆษณาหลอกขาย
โซแซน

**โซแซน** () เป็นหมู่บ้านในตำบลโซแซน อำเภอโจลเกฮ์โซแซน เทศมณฑลฆวอฟ จังหวัดโฆรอซอเนแรแซวี ประเทศอิหร่าน

จากสำมะโนแห่งชาติใน พ.ศ. 2549 หมู่บ้านนี้มีประชากร 2,183 คนใน 479 ครัวเรือน จากนั้นในสำมะโน พ.ศ. 2554 ประชากรเพิ่มขึ้นเป็น 2,585 คนใน 626 ครัวเรือน และสำมะโนล่าสุดใน พ.ศ. 2559 มีประชากรที่ 2,677 คนใน 744 ครัวเรือน ถือเป็นหมู่บ้านที่ใหญ่ที่สุดในตำบลที่มีชื่อเดียวกัน

พื้นที่นี้จัดให้อยู่ในรายชื่อเบื้องต้นของอิหร่านสำหรับการคัดเลือกเป็นแหล่งมรดกโลกของยูเนสโก

## บุคคลสำคัญ
* ฮัมซะฮ์ อิบน์ อะลี อิบน์ อะห์มัด ผู้ก่อตั้งดรูซ
* แอบูแซฮล์ แซวแซนี รัฐบุรุษชาวเปอร์เซียที่ดำรงตำแหน่งหัวหน้าเลขาธิการในจักรวรรดิกาสนาวิยะห์สั้น ๆ ใน ค.ศ. 1040 และอีกครั้งใน ค.ศ. 1041 จนถึงไม่ทราบวันสิ้นสุด เขามาจากโซแซน

## อ้างอิง

## ข้อมูล

*
*
*
มโนคติ

ในทางปรัชญา **มโนคติ** () หมายถึง ความคิดหรือวัตถุที่เป็นภาพเกิดขึ้นในจิตใจ นักปรัชญาหลายคนมองว่ามโนคติเป็นสิ่งพื้นฐานทางภววิทยาอย่างหนึ่งของสภาวะแห่งความเป็นอยู่ ความสามารถในการสร้างสรรค์และทำความเข้าใจเกี่ยวกับความหมายของมโนคตินั้นถือเป็นคุณลักษณะอย่างหนึ่งที่สำคัญและบ่งบอกถึงความเป็นมนุษย์

## ดูเพิ่ม
* มโนทัศน์
* อุดมการณ์

หมวดหมู่:ประชาน
หมวดหมู่:การสร้างสรรค์
หมวดหมู่:มโนทัศน์ทางอภิปรัชญา
หมวดหมู่:ภววิทยา
โอเวอร์เทค!

***โอเวอร์เทค!*** () เป็นซีรีส์อนิเมะโทรทัศน์ออริจินอลญี่ปุ่นเกี่ยวกับการแข่งขันฟอร์มูลา 4 ชิงแชมป์ญี่ปุ่น อำนวยการผลิตโดยคาโดกากาวะคอร์เปอเรชันและสร้างแอนิมเชันโดยสตูดิโอตรอยคา กำกับโดยเอ อาโอกิ  เขียนบทโดยอายูมิ เซกิเนะ ออกแบบตัวละครต้นฉบ้บโดยทากาโกะ ชิมูระ โดยมาซาโกะ มัตสึโมโตะตัดแปลงแปลงแบบตัวละครสำหรับแอนิเมชัน คัตสึฮิโกะ ทากายามะมีเครดิตในฐานะผู้ดูแลการผลิต คานะ อูตาตาเนะแต่งดนตรีประกอบ เพลงเปิดชื่อเพลงว่า "Tailwind" ร้องโดยเวอร์ชวลยูทูบเบอร์คานาเอะ ส่วนเพลงปิดชื่อเพลงว่า "Good Luck" ร้องโดยทาซูกุ ฮาตานากะ 

ซีรีส์อนิเมะออกอากาศตั้งแต่วันที่ 1 ตุลาคม ถึงวันที่ 17 ธันวาคม พ.ศ. 2566 ทางช่องเอที-เอ็กซ์ และเครือข่ายอื่น ๆ เมเดียลิงก์ได้ลิขสิทธิ์เผยแพร่ซีรีส์อนิเมะในเอเชียใต้ เอเชียตะวันออกเฉียงใต้ และโอเชียเนีย (ยกเว้นประเทศออสเตรเลียและนิวซีแลนด์) และฉายผ่านสัญญาณต่อเนื่องทางช่องยูทูปอนิ-วันเอเชีย และในประเทศไทยทางช่องยูทูปอนิ-วัน ไทยแลนด์ ครันชีโรลด้ลิขสิทธิ์เผยแพร่นอกทวีปเอเชีย 

## ตัวละคร

;
:

;
:

;
:

;
:

;
:

;
:

;โคมากุ โทรุ
:

;มิจิโนริ โชเซ
:

## รายชื่อตอน

## หมายเหตุ

## อ้างอิง

## แหล่งข้อมูลอื่น
* เว็บไซต์ทางการของอนิเมะ  
* อนิเมะ ''โอเวอร์เทค!'' ที่อนิ-วัน ไทยแลนด์
* อนิเมะ ''โอเวอร์เทค!'' ที่อนิ-วัน เอเชีย
* 

หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:อนิเมะของครันชีโรล
หมวดหมู่:เมเดียลิงก์
มหาวิทยาลัยทือบิงเงิน

**มหาวิทยาลัยทือบิงเงิน** หรือชื่อทางการ **มหาวิทยาลัยเอเบอร์ฮาร์ด คาร์ล ทือบิงเงิน** (; ) เป็นมหาวิทยาลัยสาธารณะเพื่อการวิจัย ตั้งอยู่ในเมืองทือบิงเงิน รัฐบาเดิน-เวือร์ทเทิมแบร์ค ประเทศเยอรมนี

มหาวิทยาลียทือบิงเงินเป็นหนึ่งในสิบเอ็ดมหาวิทยาลัยเพื่อความเป็นยอดของเยอรมนี และเป็นที่รู้จักเป็นพิเศษในสาขาการศึกษาและค้นคว้าด้านชีววิทยาพืช, แพทยศาสตร์, นิติศาสตร์, โบราณคดี, การศึกษาวัฒนธรรมโบราณ, ปรัชญา, เทววิทยา, ศาสนศึกษา, มนุษยศาสตร์ และในช่วงหลังมายังเป็นศูนย์กลางหนึ่งด้านปัญญาประดิษฐ์ บุคคลสำคัญจากมหาวิทยาลัยมีทั้งประธานาธิบดี, พระสันตะปาปา, ผู้ว่าการสหภาพยุโรป และทนายความแห่งศาลรัฐธรรมนูญสหพันธรัฐ รวมถึงยังมีผู้ได้รับรางวัลโนเบลที่มีความเกี่ยวข้องกับมหาวิทยาลัยอยู่สิบเอ็ดคน โดยเฉพาะในสาขาแพทยศาสตร์กับเคมี 

## อ้างอิง

หมวดหมู่:สถาบันอุดมศึกษาในประเทศเยอรมนี
หมวดหมู่:ทือบิงเงิน
สิงห์ผจญเพลิง: ผู้พิทักษ์ชุดส้ม

***สิงห์ผจญเพลิง: ผู้พิทักษ์ชุดส้ม*** () เป็นซีรีส์มังงะญี่ปุ่น แต่งเรื่องและวาดภาพโดยมาซาฮิโตะ โซดะ เป็นภาคต่อของซีรีส์มังงะ*[[สิงห์ผจญเพลิง]]*ผลงานของโซดะ ตีพิมพ์ในนิตยสาร*[[โชเน็งแม็กกาซีนรายเดือน]]* นิตยสารมังงะแนว*[[โชเน็ง]]*ของสำนักพิมพ์โคดันชะตั้งแต่เดือนตุลาคม พ.ศ. 2566 รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ถึงเล่มที่ 9 เมื่อเดือนกุมภาพันธ์ พ.ศ. 2567 ซีรีส์อนิเมะดัดแปลงผลิตโดยสตูดิโอเบรนส์เบส ออกอากาศตั้งแต่เดือนกันยายน พ.ศ. 2566 ถึงเดือนมีนาคม พ.ศ. 2567

## ตัวละคร
;
:

;
:

;
:

## สื่อ
### มังงะ
#### Volumes

### อนิเมะ
#### รายชื่อตอน

## หมายเหตุ

## อ้างอิง

## แหล่งข้อมูลอื่น
*  
* เว็บไซต์ทางการของอนิเมะ 
* อนิเมะ ''สิงห์ผจญเพลิง: ผู้พิทักษ์ชุดส้ม'' ที่อนิ-วัน ไทยแลนด์
* อนิเมะ ''สิงห์ผจญเพลิง: ผู้พิทักษ์ชุดส้ม'' ที่อนิ-วัน เอเชีย
* 

หมวดหมู่:มังงะที่ตีพิมพ์ในปี พ.ศ. 2563
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:มังงะของสำนักพิมพ์โคดันชะ
หมวดหมู่:อนิเมะของครันชีโรล
หมวดหมู่:การ์ตูนญี่ปุ่นแนวโชเน็ง
หมวดหมู่:เมเดียลิงก์
ประธานาธิบดีอียิปต์

**ประธานาธิบดีอียิปต์** () หรือเรียกอย่างเป็นทางการว่า **ประธานาธิบดีแห่งสาธารณรัฐอาหรับอียิปต์** เป็นประมุขแห่งรัฐของประเทศอียิปต์และหัวหน้ารัฐบาลโดยพฤตินัยตามรัฐธรรมนูญอียิปต์ พ.ศ. 2557 หลังการปฏิวัติอียิปต์ พ.ศ. 2495 ประธานาธิบดียังเป็นผู้บัญชาการสูงสุดของอียิปต์ด้วย ผู้ดำรงตำแหน่งคนปัจจุบัน คือ อับดุลฟัตตาห์ อัสซีซี ซึ่งดำรงตำแหน่งตั้งแต่วันที่ 8 มิถุนายน พ.ศ. 2557

## อ้างอิง

หมวดหมู่:ประธานาธิบดีอียิปต์
หมวดหมู่:ประเทศอียิปต์
อายาวัสกา

**อายาวัสกา** () เป็นยาต้มที่มีฤทธิ์ต่อระบบประสาทจากอเมริกาใต้ ตามธรรมเนียมแล้วใช้โดยวัฒนธรรมพื้นบ้านกับหมอชาวบ้านในลุ่มแม่น้ำแอมะซอนและโอริโนโกเพื่อประกอบพิธีกรรมและรักษาโรคที่เกี่ยวกับจิตและกาย เดิมทีอายาวัสกามีจำกัดอยู่ในแถบประเทศเปรู, บราซิล, โคลอมเบีย และเอกวาดอร์ ก่อนที่จะเริ่มแพร่หลายไปยังประเทศบราซิลนับตั้งแต่กลางศตวรรษที่ 20 ในบริบทของศาสนาเกิดใหม่ที่ใช้อายาวัสกาในทางพิธีกรรม เช่น ซังตูไดมี, อูนีเยาดูเวเฌตัล และบาร์กีญา ซึ่งเป็นศาสนาที่ผสมผสานลัทธิเชมันแอมะซอน, ศาสนาคริสต์, ลัทธิวิญญาณนิยม และศาสนาพื้นถิ่นชาวบราซิลเชื้อสายแอฟริกา เข่น อุงบังดา, กังดงแบล และตังโบร์จีมีนา หลังจากนั้นมา อายาวัสกาได้แพร่หลายไปในหลายประเทศทั่วโลก รวมถึงสหรัฐ, สหราชอาณาจักร, ยุโรปตะวันตก และเริ่มมีบ้างในยุโรปตะวันออก, แอฟริกาใต้, ออสเตรเลีย และญี่ปุ่น

ไม่นานมานี้ ปรากฏการณ์ใหม่ ๆ เกี่ยวกับการใช้อายาวัสกาได้พัฒนาและขยับไปสู่ศูนย์กลางในเมืองต่าง ๆ ของอเมริกาเหนือและยุโรป ประกอบกับการเติบโตของพิธีกรรมที่ผสมผสานลัทธิเชมันใหม่, การท่องเที่ยวเชิงจิตวิญญาณ และการท่องเที่ยวเน้นการใช้สารเพื่อนันทนาการ หลักฐานโดยเรื่องเล่า การศึกษาในหมู่ผู้บริโภคอายาวัสกา และการทดลองทางคลินิกเสนอว่าอายาวัสกามีความเป็นไปได้ทางเภสัชวิทยาในการรักษาที่กว้าง โดยเฉพาะในการรักษาความผิดปกติทางอารมณ์ โรควิตกกังวล และโรคเสพติดสาร

อายาวัสกามักทำมาจากการต้มเคี่ยวลำต้นของเถาวัลย์ชนิด *[[Banisteriopsis caapi]]* และใบของไม้พุ่มชนิด *[[Psychotria viridis]]* เป็นเวลานาน กระนั้น มีพืชชนิดอื่นอีกนับร้อยที่อาจนำมาเติมหรือทดแทนได้ขึ้นอยู่กับการเตรียมที่แตกต่างกันไป *P. viridis* ประกอบด้วยสาร ''N'',''N''-ไดเมธิลทริปทามีน (DMT) สารซึ่งออกฤทธิ์หลอนประสาทอย่างหนัก แม้จะไม่ได้ออกฤทธิ์หากรับประทานโดยตรง ส่วน *B. caapi* เต็มไปด้วยอัลคาลอยด์ฮาร์มาลา เช่น ฮาร์มีน, ฮาร์มาลีน และเททราไฮโดรฮาร์มีน (THH) ซึ่งสามารถออกฤทธิ์เป็นตัวยับยั้งโมโนอามีนออกซีเดส (MAOi) ซึ่งยับยั้งการสร้างและสลาย DMT ในตับและในทางเดินอาหาร ส่งผลให้ DMT สามารถเข้าสู่การไหลเวียนในระบบเลือดทั่วร่างกายและในสมอง ที่ซึ่งไปกระตุ้นตัวรับ 5-HT<sub>1A/2A/2C</sub> ในสมองส่วนหน้าและส่วนพาราลิมบิก

## อ้างอิง

หมวดหมู่:วัฒนธรรมชาวอเมริกาใต้
หมวดหมู่:เครื่องดื่ม
หมวดหมู่:ป่าแอมะซอน
หมวดหมู่:สารออกฤทธิ์ต่อจิตประสาท
เซียว จอร์จ

**จอร์จ มารียู ดา ซิลวา** (; เกิด 8 มิถุนายน พ.ศ. 1970) หรือชื่อที่ใช้ในการแสดงว่า **เซียว จอร์จ** (Seu Jorge) เป็นนักดนตรี, นักร้อง, นักแต่งเพลงและนักแสดงชาวบราซิลทำงานในแนวเพลงเอมเมเปเบ, อาร์แอนด์บี, แซมบาและโซล

## ผลงานเพลง

* *แซมบา เอสปอร์เต ฟีโน* (2001)
* *[[ครู (อัลบั้ม)|ครู]]* (2005)
* *[[เดอะ ไลฟ์ อควาติก สตูดิโอ เซสชันส์]]* (2005)
* *อเมริกา บราซิล* (2007)
* *Seu Jorge & Almaz* (2010)
* *Músicas para Churrasco, Vol. 1* (2011)
* *Músicas para Churrasco, Vol. 2* (2015)

## ผลงาน

* *[[เมืองคนเลวเหยียบฟ้า]]* (2002) รับบท มาแน กาลีญา (Mané Galinha) - Knockout Ned
* *[[โมโร โน บราซิล]]* (2002) รับบทตัวเขาเอง
* *[[กัปตันบวมส์กับทีมป่วนสมุทร]]* (2004) รับบท เปเล่ ดูซ ซังตูซ (Pelé dos Santos)
* *[[เดอะเฮาส์ออฟแซนด์]]* (2005) รับบท มัสสุ (Massu) - 1910-1919
* *เอลิปซิส* (2006) รับบท โคโยตี้ (Coyote)
* *สลีปวอล์คเกอรส์* (2007)
* *[[เดอะเอสเคปปิสต์]]* (2008) รับบท วิว บาชิสตา (Viv Batista)
* *คาร์โม* (2008) รับบท อังปารู เด เฌซุส (Amparo de Jesús)
* *[[อีลิท สคว๊อด คนล้างคนเลว 2]]* (2010) รับบท ไบราดา (Beirada)
* *แอนเดอร์สัน ซิลวา: ไลก์ วอเทอร์* (2011, ภาพยนตร์สารคดี) รับบทตัวเขาเอง
* *[[เรอิส อี ราตูส]]* (2012) รับบท อาแมรีกู วิลารินโญ่ (Américo Vilarinho)
* *[[อี ไอ... โคเมอู?]]* (2012) รับบท เซียว จอร์จ, โอ การ์ซัม (Seu Jorge, o Garçom)
* *City of God - 10 Years Later* (2012)
* *[[เปเล่: เบิร์ทออฟอะเลเจนด์]]* (2016) รับบท ดอนดินโญ่ (Dondinho)
* *ซาวด์แทร็ก* (2017) รับบท เกา (Cao)
* *[[ปาราอิโซ เปร์ดีโด]]* (2018) รับบท เทย์เลอร์ (Teylor)
* *[[อาเบ]]* (2019) รับบท ชีกู (Chico)
* *[[มาริเกลล่า (ภาพยนตร์)|มาริเกลล่า]]* (2019) รับบท คาร์ลอส มาริเกลล่า (Carlos Marighella)
* *[[บราเธอร์ฮูด (ละครโทรทัศน์)|บราเธอร์ฮูด]]* (2019, ละครโทรทัศน์) รับบท เอดิสัน (Edison)
* *ปีซิงกุยน่า, อูม โฮเมม คารินโฮโซ* (2021) รับบท ปีซิงกุยน่า (Pixinguinha)
* *เมดิดา โพรวิโซเรีย* (2022) รับบท อังเดร (Andre)
* *[[แอสเทอรอยด์ ซิตี้]]* (2023) รับบท คาวบอย (Cowboy)

### ดีวีดี

* *MTV Apresenta Seu Jorge* (2004)
* *Ana & Jorge: Ao Vivo* กับ อนา คารอลินา (2005)
* *Seu Jorge – Live at Montreux* (2006)
* *América Brasil Ao Vivo* (2009)
* *Músicas para churrasco ao vivo* (2012)

## อ้างอิง

## แหล่งข้อมูลอื่น

*  
* 
* 

หมวดหมู่:บุคคลที่เกิดในปี พ.ศ. 2502
หมวดหมู่:บุคคลที่ยังมีชีวิตอยู่
หมวดหมู่:นักร้องบราซิล
หมวดหมู่:นักแต่งเพลงชาวบราซิล
หมวดหมู่:บุคคลจากรัฐรีโอเดจาเนโร
โถส้วมพร้อมที่ชำระล้าง

[thumb|280x280px| ตัวอย่างโถส้วมพร้อมที่ชำระล้าง (ของ [INAX)]]
thumb|right|ตัวอย่างการทำงานของโถส้วมพร้อมที่ชำระล้าง
**โถส้วมพร้อมที่ชำระล้าง** หรือ **โถส้วมชำระน้ำอุ่น** () คือโถส้วมนั่งแบบชักโครกที่ติดตั้งอุปกรณ์ฉีดน้ำชำระล้างทวารหนักด้วยน้ำอุ่น โดยทั่วไปมักถูกเรียกว่า **[[วอชเลต]]** (Washlet) อย่างไรก็ตาม จริง ๆ แล้ววอชเลตเป็นแค่เครื่องหมายการค้าหนึ่งของโถส้วมพร้อมที่ชำระล้างของบริษัท โตโต้ จำกัด แต่ได้กลายมาเป็นชื่อเรียกทั่วไปเนื่องจากความแพร่หลาย

โถส้วมชนิดนี้เป็นที่แพร่หลายใช้ทั่วไปในญี่ปุ่น จำนวนห้องน้ำที่มีโถส้วมพร้อมที่ชำระล้างมีแนวโน้มเพิ่มขึ้นเรื่อย ๆ โดยจากการสำรวจในสิ้นเดือนมีนาคม 2015 อัตราการเข้าใช้งานในครัวเรือนทั่วไปในญี่ปุ่นสูงถึง 77.5%

ในบางประเทศถือว่าโถส้วมแบบนี้เป็นโถชำระประเภทหนึ่ง โดยมีชื่อเรียกว่า "ส้วมแบบรวม" (combined toilets) หรือ "ส่วนพ่วงโถชำระ" (bidet attachments) โดยมักจะติดตั้งโถชำระอยู่ที่ด้านข้างโถส้วม ไม่ได้รวมเข้ากับโถส้วม ต่างจากในญี่ปุ่นที่จะไม่มีการติดตั้งโถชำระแยกไว้ แต่จะรวมโถส้วมกับโถชำระเข้าด้วยกันเป็นโถส้วมพร้อมที่ชำระล้าง
thumb|280px|center|ตัวอย่างปุ่มควบคุมที่ฉีดชำระ สามารถปรับความแรงของน้ำได้

## อ้างอิง

หมวดหมู่:ส้วม
หมวดหมู่:ที่นั่ง
หมวดหมู่:ห้องน้ำ
การยืน

**การยืน** เป็นท่าทางที่ร่างกายอยู่ในลักษณะ ***ตั้งตรง*** ("**orthostatic**") และมีเพียงเท้าที่ใช้รองรับร่างกาย แม้ว่าการยืนจะดูเหมือนอยู่นิ่ง แต่แท้จริงแล้วร่างกายจะแกว่งไปข้างหลังและไปข้างหน้าเล็กน้อยจากข้อเท้าในระนาบแบ่งซ้ายขวา (sagittal plane)	ระนาบแบ่งซ้ายขวาแบ่งร่างกายเป็น 2 ด้านคือด้านซ้ายและด้านขวา การแกว่งระหว่างการยืนนิ่ง ๆ มักนำมาเปรียบกับการเคลื่อนไหวของเพนดูลัมผกผัน

การยืนตรง (standing at attention) เป็นท่ายืนแบบทหารเช่นเดียวกับการยืนตามระเบียบพัก (stand at ease)  แต่คำเหล่านี้ก็มีการใช้ในบางองค์กรที่มีรูปแบบองค์กรแบบทหารและมีการใช้ในบางสาขาอาชีพซึ่งเกี่ยวข้องกับการยืน เช่น นักเดินแบบ *ตามระเบียบพัก* (at ease) เป็นคำที่หมายถึงท่าทางการยืนแบบทหารที่ยืนโดยแยกขาออกเล็กน้อย ไม่ใช่ท่ายืนที่เป็นทางการอย่างการยืนตรง

## ดูเพิ่ม
* การหมอบกราบ

## อ้างอิง

## แหล่งข้อมูลอื่น

* Dizziness-and-balance.com – Description
* apta.org – The Secret of Good Posture

หมวดหมู่:ท่าของมนุษย์
มหาวิทยาลัยยาทวปุระ

**มหาวิทยาลัยยาทวปุระ** (; , ย่อ: JU) เป็นมหาวิทยาลัยรัฐ มีวิทยาเขตหลักตั้งอยู่ที่ยาวทวปุระ โกลกาตา รัฐเบงกอลตะวันตก ก่อตั้งขึ้นใน ค.ศ. 1906 ในชื่อ *สถาบันเทคนิคเบงกอล* (Bengal Technical Institute) ก่อนจะยกสถานะเป็นมหาวิทยาลัยยาทวปุระ ในปี 1955 ในการจัดอันดับปี 2023 ของ NIRF มหาวิทยาลัยยาทวปุระอยู่ที่ 4 ในฐานะมหาวิทยาลัย, ที่ 10 ในฐานะสถาบันวิศวกรรมศาสตร์ และที่ 13 โดยรวมในประเทศอินเดีย

เมื่อวันที่ 25 กรกฎาคม 1906 สถาบันเทคนิคเบงกอลก่อตั้งขึ้นโดยสภาสนับสนุนการศึกษาเทคนิค (Society for the Promotion of Technical Education) และในปี 1910 สภาดังกล่าวได้ถูกรวมเข้ากับคณะกรรมการการศึกษาแห่งชาติ (National Council of Education; NCE) สถาบันกลายมาเป็นวิทยาลัยวิศวกรรมศาสตร์และเทคโนโลยีเบงกอล (College of Engineering and Technology, Bengal) ภายในความดูแลของ NCE หลังอินเดียได้เอกราช ในปี 1955 รัฐบาลรัฐเบงกอลตะวันตกได้ตั้งมหาวิทยาลัยยาทวปุระขึ้นในความร่วมมือกับรัฐบาลอินเดีย

## อ้างอิง

## แหล่งข้อมูลอื่น
* 
* 

หมวดหมู่:สถาบันอุดมศึกษาในประเทศอินเดีย
หมวดหมู่:สิ่งก่อสร้างในโกลกาตา
หมวดหมู่:ก่อตั้งในปี พ.ศ. 2498
สะพานโฮไร

**สะพานโฮไร** () เป็นสะพานสำหรับคนเดินทำจากไม้ที่ใช้ข้ามแม่น้ำโออิ ตั้งอยู่ในเมืองชิมาดะ จังหวัดชิซูโอกะ ประเทศญี่ปุ่น ก่อสร้างเมื่อปี ค.ศ. 1879 สะพานมีความยาว   ได้รับการลงทะเบียนใน*[[บันทึกสถิติโลกกินเนสส์]]*ว่าเป็นสะพานเดินเท้าทำจากไม้ที่ยาวที่สุดในโลกในปี ค.ศ. 1997

## ประวัติศาสตร์
สะพานโฮไรอยู่บนเส้นทางโทไกโดในยุคเอโดะที่เชื่อมต่อระหว่างเอโดะและเกียวโต ในยุคเอโดะ รัฐบาลเอโดะสั่งห้ามไม่ให้สร้างสะพานหรือมีบริการเรือข้ามฟากใด ๆ ในแม่น้ำโออิด้วยจุดประสงค์การป้องกัน จึงทำให้นักเดินทางจำต้องลุยน้ำข้ามบริเวณน้ำตื้น แต่หากแม่น้ำเกิดน้ำท่วมเนื่องจากฝนตกหนักหรือตกเป็นเวลานาน ก็จะไม่สามารถข้ามแม่น้ำได้ ในช่วงที่มีฝนตกยาวนาน นักเดินทางจึงจำเป็นต้องไปพักที่สถานีชิมาดะ-จูกุหรือคานายะ-จูกุ บางครั้งก็ต้องพักเป็นเวลาหลายวัน ภายหลังการฟื้นฟูเมจิ อดีตซามูไรที่ภักดีต่อตระกูลโทกูงาวะได้ตั้งรกรากอยู่ในพื้นที่มากิโนฮาระและเริ่มพัฒนาไร่ชา สะพานโฮไรจึงถูกสร้างขึ้นในปี ค.ศ. 1879 เพื่ออำนวยความสะดวกในการข้ามแม่น้ำ ในปี ค.ศ. 1965 เสาไม้ของสะพานถูกแทนที่ด้วยคอนกรีด แต่ส่วนบนของสะพานยังคงทำด้วยไม้

## อ้างอิง

## แหล่งข้อมูลอื่น
* 
* The Hourai Bridge
*Shimada City home page
*Shizuoka Prefecture home page 

หมวดหมู่:สะพานในประเทศญี่ปุ่น
หมวดหมู่:สะพานเดินเท้า
หมวดหมู่:สิ่งก่อสร้างในจังหวัดชิซูโอกะ
อาคารฮูเวอร์

**เดอะฮูเวอร์บิลดิง** () เป็นอาคารอนุรักษ์ระดับ II* สร้างด้วยสถาปัตยกรรมอาร์ตเด็กโค ผลงานออกแบบโดยวอลลีส กิลเบิร์ต แอนด์พาทเนอส์ ตั้งอยู่ที่เพอรีเวล ลอนดอนโบโรออฟอีลิง เปิดใช้งานในปี 1933 เพื่อเป็นสำนักงานใหญ่ โรงงานผลิต และศูนย์ซ่อมบำรุง ของเดอะฮูเวอร์คัมปะนีในสหราชอาณาจักร ปัจจุบันอาคารเป็นของไอดีเอ็ม พร็อพเพอทีส์ (IDM Properties) และถูกแปลงการใช้งานมาเป็นอะพาร์ตเมนต์

การออกแบบแสดงให้เห็นถึงฟาซาดที่มีความยิ่งใหญ่ประดุจราชวัง ประดับด้วยเสาใหญ่ กระจกสี และส่วนประกอบที่โดดเด่นที่สุดคือทางเข้ากลางที่ประดับด้วยลวดลายรูปเรขาคณิตเป็นรูปรังสีดวงอาทิตย์ ใต้อักษรว่า Hoover Limited

## อ้างอิง

หมวดหมู่:สิ่งก่อสร้างในลอนดอน
ไอน์ชไตน์ทวร์ม

thumb|มุมด้านหลังของไอน์ชไตน์ทวร์ม

**หอคอยไอน์สไตน์** หรือ **ไอน์ชไตน์ทวร์ม** () เป็นหออดูดาวทางดาราศาสตร์ตั้งอยู่ในอุทยานวิทยาศาสตร์อัลเบิร์ต ไอน์สไตน์ ตั้งอยู่ในพ็อทซ์ดัม ประเทศเยอรมนี ผลงานออกแบบโดยสถาปนิกเอริช เม็นเดิลโซน ตั้งอยู่บนยอดเขา *[[Prussian semaphore system#Route|เทเลอกราเฟินแบร์ค]]* ในพ็อทซ์ดัม เพื่อใช้สำหรับตั้งกล้องดูดาวดวงอาทิตย์ ผลงานออกแบบโดยแอร์วีน ฟินเลย์-ฟร็อยนท์ลิช กล้องดูดาวนี้สนับสนุนการทดลองและการสำรวจเพื่อสนับสนุนทฤษฎีสัมพันธภาพของอัลเบิร์ต ไอน์สไตน์ อาคารเริ่มออกแบบตั้งแต่ปี 1917, ก่อสร้างระหว่างปี 1919 ถึง 1921 ภายใต้เงินสนับสนุนจากการระดมทุน และเปิดใช้งานในปี 1924 แม้ว่าไอน์สไตน์จะไม่เคยทำงานที่นี่ แต่เขาก็สนับสนุนการก่อสร้างและการทำงานของกล้องดูดาวที่นี่ ปัจจุบันยังคงใช้งานดูดวงอาทิตย์สำหรับสถาบันฟิสิกส์ดาราศาสตร์ไลบ์นิทซ์ พ็อทซ์ดัม

หอคอยถูกถล่มอย่างหนักจากการทิ้งระเบิดของฝ่ายสัมพันธมิตรในสงครามโลกครั้งที่สอง บล็อกสถาปัตยกรรม A456 ชี้ให้เห็นว่าในตอนนั้นซากของอาคารดูแล้วจะใกล้เคียงกับภาพร่างแนวคิดของเม็นเดิลโซนมากกว่าหอคอยเดิมก่อนถูกถล่ม หอคอยนี้มักถูกยอมรับว่าเป็นจุดหมายตาสำคัญของสถาปัตยกรรมสำแดงพลังอารมณ์

## อ้างอิง

### บรรณานุกรม
* Klaus Hentschel: *[https://web.archive.org/web/20140701234615/http://sup.org/book.cgi?id=2739 The Einstein Tower An Intertexture of Dynamic Construction, Relativity Theory, and Astronomy]*, Stanford University Press, Stanford 1997.
* Paul Sigel, Silke Dähmlow, Frank Seehausen and Lucas Elmenhorst: *Architekturführer Potsdam - Architectural Guide*, Dietrich Reimer Verlag, Berlin 2006, .
* 
* Vaughan Hart, 'Erich Mendelsohn and the Fourth Dimension', *ARQ*, 2.1, 1995, pp.&nbsp;50–59

หมวดหมู่:สิ่งก่อสร้างในพ็อทซ์ดัม
หมวดหมู่:หอดูดาวในประเทศเยอรมนี
เคียร์เชออัมโฮเอินท์ซ็อลเลิร์นพลัทซ์

**เคียร์เชออัมโฮเอินท์ซ็อลเลิร์นพลัทซ์** () เป็นโบสถ์คริสต์ธรรมอักษรของคณะโฮเอินท์ซ็อลเลิร์นพลัทซ์ สมาชิกใต้ร่มของคริสตจักรธรรมอักษรเบอร์ลิน-บรันเดินบวร์ค-อัปเปอร์ลูเซเชียไซลีเชีย ตั้งอยู่ทางตะวันออกของโฮเอินท์ซ็อลเลิร์นพลัทซ์ ในย่านวิลเมิร์สดอร์ฟ ในเขตชาร์ล็อทเทินบวร์ค-วิลเมิร์สดอร์ฟ กรุงเบอร์ลิน อาคารนี้ได้รับการยอมรับว่าเป็นตัวอย่างชิ้นสำคัญของลัทธิสำแดงพลังอารมณ์ใช้อิฐ และเป็นชิ้นงานสำคัญของสถาปัตยกรรมโบสถ์แบบลัทธิสำแดงพลังอารมณ์อันโดดเด่นของเบอร์ลิน ชื่อของโบสถ์ซึ่งตั้งชื่อว่าเป็นโบสถ์ที่ตั้งอยู่บนจัตุรัสนั้นเป็นชื่อชั่วคราว กระนั้นชื่อนี้กลับคงอยู่ แม้จะมีข้อถกเถียงการตั้งชื่อ

## อ้างอิง

หมวดหมู่:สิ่งก่อสร้างในเบอร์ลิน
หยาง โปหาน

**หยาง โปหาน** (; (; เกิด 13 มีนาคม พ.ศ. 2537) เป็นนักกีฬาแบดมินตันชาวไต้หวัน ในปี ค.ศ. 2013 เขาได้รับรางวัลประเภทชายคู่ในการแข่งขันเวียดนามอินเตอร์เนชันแนลโดยคู่กับ เหลียว มิน-ชุน เมื่อเขาอายุ 18 ปี

## ความสำเร็จ

### บีดับเบิลยูเอฟ เวิลด์ทัวร์ (ชนะเลิศ 1 สมัย, รองชนะเลิศ 3 สมัย)
BWF World Tour ซึ่งได้รับการประกาศเมื่อวันที่ 19 มีนาคม พ.ศ. 2560 และดำเนินการในปี พ.ศ. 2561 เป็นซีรีส์การแข่งขันแบดมินตันชั้นยอดที่ได้รับการอนุมัติโดยสหพันธ์แบดมินตันโลก (BWF)

*ชายคู่*

## อ้างอิง

## แหล่งข้อมูลอื่น

*
บ้านแห่งชาวโซเวียต

**ดอมโซเวตอฟ** (), **บ้านโซเวียต** หรือ **บ้านแห่งชาวโซเวียต** (House of Soviets หรือ House of the Soviets)

* บ้านแห่งชาวโซเวียต (คาลีนินกราด) สิ่งก่อสร้างที่ก่อสร้างไม่เสร็จ
* บ้านแห่งชาวโซเวียต (รอสตอฟออนดอน) อาคารรัฐบาล
* บ้านแห่งชาวโซเวียต (เซนต์ปีเตอส์เบิร์ก) อาคารสำนักงาน
* บ้านแห่งชาวโซเวียต (โอเรนเบิร์ก) ที่ทำการรัฐบาล
* บ้านแห่งชาวโซเวียต ที่ทำการรัฐบาล
* วังแห่งชาวโซเวียต โครงการก่อสร้างใกล้กับเครมลิน
* ทำเนียบขาว (มอสโก) อาคารรัฐบาล
กีฬาคอร์ฟบอลในโอลิมปิกฤดูร้อน 1920

**กีฬาคอร์ฟบอล** เป็นกีฬาสาธิตในโอลิมปิกฤดูร้อน 1920 จัดขึ้นที่แอนต์เวิร์ป ประเทศเบลเยียม ณ สนามกีฬาโอลิมปิก เมื่อวันที่ 22 สิงหาคม พ.ศ. 2463 นี่เป็นการปรากฏตัวครั้งแรกของกีฬาคอร์ฟบอลในกีฬาโอลิมปิก และแข่งขันโดยทีมจาก เซาท์ฮอลแลนด์และทีมจากอัมสเตอร์ดัม

## การแข่งขัน

## รายชื่อนักกีฬา

## อ้างอิง

คอร์ฟบอล
หมวดหมู่:กีฬาคอร์ฟบอลในโอลิมปิกฤดูร้อน
สมาพันธ์กรีฑาอเมริกากลางและแคริบเบียน

**สมาพันธ์กรีฑาอเมริกากลางและแคริบเบียน** (; **CACAC**) เป็นสมาพันธ์ที่ควบคุมดูแลกีฬากรีฑาสำหรับองค์กรปกครองระดับชาติและสหพันธ์ข้ามชาติภายในภูมิภาคอเมริกากลางและแคริบเบียน การเป็นสมาชิกของสมาพันธ์เปิดให้สำหรับหน่วยงานกำกับดูแลระดับชาติของกีฬากรีฑาในประเทศหรือดินแดนใด ๆ ในภูมิภาคที่เป็นพันธมิตรกับกรีฑาโลก ประเทศอื่นอาจได้รับสถานะผู้สังเกตการณ์ และอาจได้รับอนุญาตให้แข่งขันในการแข่งขันชิงแชมป์แบบเปิด โดยได้รับอนุญาตจากสภา อย่างไรก็ตาม พวกเขาจะไม่มีสิทธิ์ลงคะแนนเสียงในสภาคองเกรส

สมาพันธ์กรีฑาอเมริกากลางและแคริบเบียน (CACAC) แตกต่างจาก สมาคมกรีฑาอเมริกาเหนือ อเมริกากลาง และแคริบเบียน (NACAC) ที่ก่อตั้งขึ้นภายหลังในปี ค.ศ. 1988 โดยเป็นหนึ่งในสมาคมพื้นที่อย่างเป็นทางการของกรีฑาโลก และยังรวมถึงสหพันธ์จากแคนาดาและสหรัฐ CACAC ถือว่า NACAC เป็นองค์กรแม่ และรัฐธรรมนูญของ CACAC กำหนดให้ผู้แทนพื้นที่ของกรีฑาโลกใน NACAC เป็นอดีตสมาชิกตามกฏหมาย 

## อ้างอิง

หมวดหมู่:องค์กรกีฬา
หมวดหมู่:สหพันธ์กีฬาระหว่างประเทศ
กระโดดสูง

**กีฬากระโดดสูง** () เป็นการแข่งขันกรีฑาประเภทลู่และลาน ซึ่งผู้แข่งขันจะต้องกระโดดโดยไม่มีอุปกรณ์ช่วย ข้ามคานแนวนอนที่วางอยู่ที่ความสูงที่ตามระดับต่าง ๆ โดยไม่ให้คานหล่นลงมา ในปัจจุบัน คานจะอยู่ระหว่างรั้วกระโดดสูงและมีเบาะรองรับอยู่ เทคนิคในปัจจุบันที่แพร่หลายคือเทคนิคที่เรียกว่า *ฟอสเบอรีฟลอป* (Fosbury Flop) ซึ่งนักกีฬาจะวิ่งไปทางบาร์และกระโดดศีรษะก่อนโดยหันหลังให้ผ่านพ้นบาร์

เทคนิคดังกล่าวยังเป็นเทคนิคที่ใช้กับการกระโดดค้ำถ่อ กีฬากระโดดสูงมีการแข่งขันในโอลิมปิก มีการแข่งขันกันในกรีฑาชิงแชมป์โลก และการแข่งขันกรีฑาในร่มชิงแชมป์โลก การแข่งขันกีฬากระโดดสูงถือว่าเป็นกีฬาแรก ๆ ที่ให้ผู้หญิงแข่งขัน โดยจัดขึ้นครั้งแรกในกีฬาโอลิมปิกปี 1928

หมวดหมู่:กีฬากระโดด
หมวดหมู่:กีฬาที่มีต้นกำเนิดในประเทศสกอตแลนด์
สมาพันธ์กรีฑาคอคอดอเมริกากลาง

**สมาพันธ์กรีฑาคอคอดอเมริกากลาง** (; ; ) เป็นสมาพันธ์ระดับภูมิภาคที่ควบคุมดูแลกีฬากรีฑาสำหรับองค์กรปกครองระดับชาติและสหพันธ์ข้ามชาติภายในภูมิภาค[อเมริกากลาง]

องค์กรนี้ก่อตั้งขึ้นในปี ค.ศ. 1964 ไม่นานก่อนที่จะมีการจัดการแข่งขันกีฬา[กรีฑาชิงแชมป์อเมริกากลางครั้งที่สอง ประธานคนปัจจุบันคือ รศ. คาลิซโต เซียร่า จาก ประเทศฮอนดูรัส

## สมาชิก
CADICA ประกอบด้วยสหพันธ์สมาชิก 7 แห่ง  6 ชาติเป็นสมาชิกของสมาคมกรีฑาอเมริกาเหนือ อเมริกากลาง และแคริบเบียน ในขณะที่ปานามาเป็นสมาชิกของกรีฑาอเมริกาใต้ นอกจากนี้ ทั้ง 7 ชาติยังเป็นสมาชิกของ สมาพันธ์กรีฑาอเมริกากลางและแคริบเบียน

## อ้างอิง

หมวดหมู่:องค์กรกีฬา
หมวดหมู่:สหพันธ์กีฬาระหว่างประเทศ
ฟีบาแอฟริกา

**ฟีบาแอฟริกา** () เป็นโซนภายในสหพันธ์บาสเกตบอลนานาชาติซึ่งประกอบด้วยสหพันธ์บาสเกตบอลระดับชาติในทวีปแอฟริกาทั้งหมด 54 แห่ง ก่อตั้งในปี ค.ศ. 1961 ฟีบาแอฟริกามีสำนักงานอยู่ในกรุงไคโร และในอาบีจาน
thumb|right|โซนย่อยของฟีบาแอฟริกา

## โซน
สหพันธ์ 54 แห่งของฟีบาแอฟริกาถูกจัดกลุ่มใน 7 โซน ได้แก่

# โซน 1: มาเกร็บ (4)
# โซน 2: เหนือ แอฟริกาตะวันตก (8)
# โซน 3: ใต้ แอฟริกาตะวันตก (8)
# โซน 4: แอฟริกากลาง (8)
# โซน 5: แอฟริกาตะวันออก (11)
# โซน 6: แอฟริกาใต้ (10)
# โซน 7: มหาสมุทรอินเดีย (5)

## อ้างอิง

## แหล่งข้อมูลอื่น
* 

หมวดหมู่:คณะกรรมการโอลิมปิกสากล
หมวดหมู่:องค์การระหว่างประเทศ
หมวดหมู่:สหพันธ์กีฬาระหว่างประเทศ
หมวดหมู่:องค์กรกำกับกีฬาบาสเกตบอล
ฟีบาอเมริกา

**ฟีบาอเมริกา** (, ; ) เป็นโซนภายในสหพันธ์บาสเกตบอลนานาชาติ นี่คือหนึ่งในห้าสมาพันธ์ระดับทวีปของฟีบา ฟีบาอเมริกามีหน้าที่รับผิดชอบในการจัดองค์กรและการกำกับดูแลการแข่งขันระดับนานาชาติที่สำคัญในทวีปอเมริกา ซึ่งประกอบด้วยสหพันธ์บาสเกตบอลระดับชาติ 44 แห่งและมีสำนักงานใหญ่ในไมอามี มลรัฐฟลอริดา ประธานฟีบาอเมริกาคนปัจจุบันคือ แครอล คัลแลนจากสหรัฐ

### ผู้ครองตำแหน่งชนะเลิศในปัจจุบัน

## อ้างอิง

## แหล่งข้อมูลอื่น
*FIBA Americas Official Website 

หมวดหมู่:คณะกรรมการโอลิมปิกสากล
หมวดหมู่:องค์การระหว่างประเทศ
หมวดหมู่:สหพันธ์กีฬาระหว่างประเทศ
หมวดหมู่:องค์กรกำกับกีฬาบาสเกตบอล
สุญนิยม

**สุญนิยม** () คือมุมมองแขนงหนึ่งของปรัชญาที่ปฏิเสธแง่มุมพื้นฐานของการดำรงอยู่ของมนุษย์ ที่เป็นที่ยอมรับโดยทั่วไป เช่น ความรู้ ศีลธรรมหรือความหมายของชีวิต คำนี้เป็นที่รู้จักเพราะอีวาน ตูร์เกนเยฟ (Ivan Turgenev) และโดยเฉพาะอย่างยิ่งจากตัวละครที่ชื่อ บาซารอฟ (Bazarov) ในนวนิยาย *[[Fathers and Sons (novel)|Fathers and Sons]]* 

มีแนวคิดที่แตกต่างกันในหมู่ผู้เชื่อเรื่องสุญนิยม เช่น คุณค่าของมนุษย์นั้นไม่มีมูลความจริง ชีวิตไม่มีความหมาย ความรู้นั้นเป็นสิ่งที่พ้นวิสัย หรือกลุ่มของสิ่งมีชีวิตบางกลุ่มไม่มีอยู่จริง หรือไม่มีความหมายหรือไร้จุดหมาย

## อ้างอิง

หมวดหมู่:อุดมการณ์ทางการเมือง
หมวดหมู่:ปรัชญาชีวิต
ฟีบาเอเชีย

**ฟีบาเอเชีย** () เป็นโซนภายในสหพันธ์บาสเกตบอลนานาชาติซึ่งประกอบด้วยสหพันธ์บาสเกตบอลระดับชาติในทวีปเอเชียทั้งหมด 44 แห่ง ก่อตั้งในปี ค.ศ. 1960

## โซน
44 (+22) สมาคมใน 6 (+1) โซน:

# สมาคมบาสเกตบอลเอเชียกลาง (CABA) (5)
# สมาคมบาสเกตบอลเอเชียตะวันออก (EABA) (8)
# สมาคมบาสเกตบอลอ่าว (GBA) (6)
# สมาคมบาสเกตบอลเอเชียใต้ (SABA) (8)
# สมาคมบาสเกตบอลเอเชียตะวันออกเฉียงใต้ (SEABA) (10)
# สมาคมบาสเกตบอลเอเชียตะวันตก (WABA) (7)
# ฟีบาโอเชียเนีย (22) (ตั้งแต่ปี ค.ศ. 2017)

## อ้างอิง

## แหล่งข้อมูลอื่น
* FIBA Asia official website

หมวดหมู่:คณะกรรมการโอลิมปิกสากล
หมวดหมู่:องค์การระหว่างประเทศ
หมวดหมู่:สหพันธ์กีฬาระหว่างประเทศ
หมวดหมู่:องค์กรกำกับกีฬาบาสเกตบอล
ฟีบาโอเชียเนีย

**ฟีบาโอเชียเนีย** () เป็นโซนภายในสหพันธ์บาสเกตบอลนานาชาติ เป็นหนึ่งในห้าสมาพันธ์ระดับทวีปของฟีบา ฟีบาโอเชียเนียมีหน้าที่รับผิดชอบในการจัดองค์กรและการกำกับดูแลการแข่งขันกีฬาบาสเกตบอลระดับนานาชาติที่สำคัญในภูมิภาคโอเชียเนีย มีสมาชิก 22 สหพันธ์และมีสำนักงานใหญ่ตั้งอยู่ที่เซาท์พอร์ต โกลด์โคสต์ รัฐควีนส์แลนด์ ประเทศออสเตรเลีย The current FIBA Oceania President is David Reid from Australia.

รายการแข่งขันที่สำคัญ ได้แก่ FIBA Oceania Championship สำหรับทมีชาย และ FIBA Oceania Women's Championship การแข่งขันชิงแชมป์ชายซึ่งก่อตั้งขึ้นในปี พ.ศ. 2514 ซึ่งทีมชาติออสเตรเลียชนะเลิศมาตลอด อย่างไรก็ตาม ในบางครั้ง นิวซีแลนด์ก็เอาชนะคู่แข่งได้ ซึ่งทำได้สำเร็จครั้งแรกในปี ค.ศ. 1978 ออสเตรเลียมีความโดดเด่นมากยิ่งขึ้นในการแข่งขันประเภทหญิง ซึ่งจัดขึ้นครั้งแรกในปี พ.ศ. 2517 โดยชนะทั้งหมดยกเว้นครั้งเดียว โดยนิวซีแลนด์ชนะเพียงครั้งเดียวในปี ค.ศ. 1993 เท่านั้น การแข่งขันชิงแชมป์โอเชียเนีย ทั้งสองรายการจัดขึ้นครั้งสุดท้ายในปี ค.ศ. 2015 นับตั้งแต่นั้นเป็นต้นมาฟีบาโอเชียเนียและทีมชาติฟีบาเอเชียต่างแข่งขันกันเพื่อชิงแชมป์รวมเป็นรายการเดียวกันสำหรับแต่ละเพศ ได้แก่ FIBA Asia Cup สำหรับทีมชาย และ FIBA Women's Asia Cup

## อ้างอิง

## แหล่งข้อมูลอื่น
* FIBA Oceania official website
* Basketball Australia official website
* Basketball New Zealand official website 
* NBL official website
* WNBL official website
* Aussie Basketball 
* Aussie BBall 
* OZ Hoops Boards 

หมวดหมู่:คณะกรรมการโอลิมปิกสากล
หมวดหมู่:องค์การระหว่างประเทศ
หมวดหมู่:สหพันธ์กีฬาระหว่างประเทศ
หมวดหมู่:องค์กรกำกับกีฬาบาสเกตบอล
ฟีบายุโรป

[200px|thumb|สำนักงานใหญ่ของฟีบายุโรปใน[มิวนิค ประเทศเยอรมนี]]

**ฟีบายุโรป** () เป็นองค์กรบริหารสำหรับกีฬาบาสเกตบอลในทวีปยุโรป เป็นโซนภายในสหพันธ์บาสเกตบอลนานาชาติซึ่งประกอบด้วยสหพันธ์บาสเกตบอลระดับชาติในทวีปยุโรปทั้งหมด 50 แห่ง

## โครงสร้าง
### ประธาน

## อ้างอิง

## แหล่งข้อมูลอื่น
* 

หมวดหมู่:คณะกรรมการโอลิมปิกสากล
หมวดหมู่:องค์การระหว่างประเทศ
หมวดหมู่:สหพันธ์กีฬาระหว่างประเทศ
หมวดหมู่:องค์กรกำกับกีฬาบาสเกตบอล
บอร์นทูดาย: เดอะพาราไดซ์อิดิชัน

***บอร์นทูดาย: เดอะพาราไดซ์อิดิชัน*** () เป็นสตูดิโออัลบั้มวางจำหน่ายใหม่ของนักร้องนักแต่งเพลงชาวอเมริกัน ลานา เดล เรย์ ซึ่งเปิดตัวครั้งแรกด้วยสตูดิโออัลบั้มชื่อ *[[บอร์นทูดาย (อัลบั้ม)|บอร์นทูดาย]]* (2012)  เผยแพร่เมื่อวันที่ 9 พฤศจิกายน ค.ศ. 2012 โดยอินเตอร์สโคปเรเคิดส์และโพลีดอร์เรเคิดส์ เดอะพาราไดซ์อิดิชันเปิดตัวสิบเดือนหลังจากอัลบั้มต้นฉบับ โดยมีเพลงที่บันทึกใหม่แปดเพลง ซึ่งมีอยู่ในอัลบั้มอีพีชื่อ *[[พาราไดซ์ (อีพี)|พาราไดซ์]]* (2012) แม้ว่าจะเคยร่วมงานกับผู้ผลิตเพลงหลายรายในแต่ละอัลบั้ม แต่เอมิล เฮย์นี และริก โนเวลส์ ก็เป็นผู้ผลิตเพียงรายเดียวที่มีผลงานแสดงบนแผ่นดิสก์ทั้งสองแผ่น

*เดอะพาราไดซ์อิดิชัน*ทำผลงานได้ในระดับปานกลางบนชาร์ตเพลงสากลในยุโรป โดยชาร์ตแยกจากอัลบั้ม*บอร์นทูดาย* และ*พาราไดซ์* แม้ว่าโครงการนี้จะไม่ได้มีซิงเกิลเป็นของตัวเอง แต่เพลง "Ride" และ "Burning Desire" ได้รับการเผยแพร่จาก*พาราไดซ์* ในวันที่ 25 กันยายน ค.ศ. 2012 และวันที่ 13 มีนาคม ค.ศ. 2013 ในขณะที่เพลง "Dark Paradise" จาก*บอร์นทูดาย* วางจำหน่ายในวันที่ 1 มีนาคม ค.ศ. 2013 รีมิกซ์ของเพลง "Summertime Sadness" จาก*บอร์นทูดาย* อำนวยการสร้างโดยเซดริก เจอร์เวส เผยแพร่โดยแยกจากโครงการใดโครงการหนึ่งในวันที่ 11 กรกฎาคม ค.ศ. 2013 ต่อมาถูกรวมอยู่ในอัลบั้มออกซ้ำของ*เดอะพาราไดซ์อิดิชัน* ซึ่งคัดเลือกหลังจากการประสบความสำเร็จในชาร์ตเพลงทั่วโลก

## รายชื่อเพลง
เครดิตดัดแปลงมาจากบันทึกย่อของอัลบั้ม *บอร์นทูดาย: เดอะพาราไดซ์อิดิชัน*

;หมายเหตุ
*  หมายถึงโปรดิวเซอร์เพลงร่วมผลิต
*  หมายถึงผู้ผลิตเสียงขับร้อง
*  หมายถึงผู้ผลิตเพิ่มเติม
*  หมายถึงรีมิกซ์เซอร์

## ชาร์ต

### ชาร์ตรายสัปดาห์

### ชาร์ตสิ้นปี

## การรับรอง

## ประวัติการจำหน่าย

## อ้างอิง

หมวดหมู่:อัลบั้มเพลงในปี พ.ศ. 2555
หมวดหมู่:อัลบั้มเพลงของค่ายอินเตอร์สโคปเรเคิดส์
หมวดหมู่:อัลบั้มเพลงของลานา เดล เรย์
บ้านแห่งชาวโซเวียต (คาลีนินกราด)

**บ้านแห่งชาวโซเวียต** () เป็นอาคารที่ยังสร้างไม่เสร็จในใจกลางนครคาลีนินกราด แคว้นคาลินินกราด รัสเซีย คนในพื้นที่นิยมเรียกอาคารนี้ว่า "หุ่นยนที่ถูกฝัง" เนื่องจากลักษณะปรากฏที่คล้ายคลึงกับหัวของหุ่นยนต์ยักษ์ที่ฝังในดินสูงถึงไหล่ อาคารตั้งเป้าหมายจะสร้างขึ้นเป็นอาคารที่ทำการกลางของแคว้น และสร้างขึ้นบนจุดที่เคยเป็นปราสาทเคอนิชส์แบร์คซึ่งมีมาตั้งแต่ศตวรรษที่ 13 ตรงจุดที่เคยเป็นคูน้ำตะวันออกของปราสาท

แม้บางส่วนจะมองว่าอาคารนี้เป็นตัวอย่างชิ้นที่เลวร้ายที่สุดของสถาปัตยกรรมโซเวียตยุคหลังสงครามโลก บ้างมองว่าอาคารนี้เป็นผลงานชิ้นสำคัญของสถาปัตยกรรมบรูทัลลิสต์ โดยเฉพาะก่อนที่อาคารจะถูกทาสีใหม่ในปี 2005

## ประวัติศาสตร์
ปราสาทเคอนิชส์แบร์คถูกทำลายเสียหายอย่างหนักในระหว่างการทิ้งระเบิดเคอนิชส์แบร์คในสงครามโลกครั้งที่สอง หลังนครถูกเปลี่ยนมาอยู่ภายใต้การปกครองของสหภาพโซเวียต และเจ้าหน้าที่รัฐของโซเวียตตัดสินใจไม่อนุรักษ์ซากของปราสาทที่เหลืออยู่ เนื่องจากมองว่าเป็นสัญลักษณ์ของลัทธิฟาสซิสต์ ส่วนที่เหลือของปราสาทถูกระเบิดทำลายในช่วง ค.ศ. 1967 ถึง 1969 วิสัยทัศน์ในการพัฒนานครขึ้นมาใหม่ได้รับแรงบันดาลใจอย่างมากมาจากงานของ Lúcio Costa และ Oscar Niemeyer โดยเฉพาะจากงานการพัฒนานครบราซีเลียในประเทศบราซิล มีการจัดการประกวดแข่งขันการออกแบบทางสภาปัตยกรรมสองครั้งในปี 1964 และ 1974 งานออกแบบที่ได้รับการคัดเลือกเป็นผลงานของยูเลียน ลโววิช ชวาร์ตซไบรม์ (Yulian Lvovich Shvartsbreim) ซึ่งได้รับความเคารพอย่างสูงในโซเวียต และสตูดิโอของเขา TsNIIEP

การก่อสร้างเริ่มต้นในปี 1970 โดยอาคารนี้ตั้งใจจะใช้งานเป็นอาคารศูนย์กลางการปกครองของแคว้นคาลินินกราด อาคารคอนกรีตนี้สร้างขึ้นทับซากปรักหักพังเดิมของปราสาท ประกอบกับดินที่สร้างมีลักษณะยวบ ทำให้เกิดปัญหาเชิงโครงสร้าง ฐานของอาคารได้รับการพิสูจน์ว่าไม่เพียงพอที่จะรองรับอาคารสูง 28 ชั้น การก่อสร้างดำเนินไปถึงที่ชั้น 21 เท่านั้น ด้วยความสนใจจากพรรคคอมมิวนิสต์และเงินทุนที่หมด อาคารถูกพักการก่อสร้างไปในปี 1985 อาคารถูกทิ้งร้างและถูกพ่นกราฟิตี ซากภายในของอาคารที่ไม่แข็งแรงถล่มลงมาเป็นบางส่วน

ในปี 2005 เนื่องในวาระฉลอง 60 ปีของคาลีนินกราด และ 750 ปีของเคอนิกซ์แบร์ค ประกอบกับการเดินทางเยือนโดยวลาดีมีร์ ปูติน ผู้นำของรัสเซีย ภายนอกอาคารได้ถูกทาสีใหม่ด้วยสีฟ้าอ่อน และมีการติดตั้งกระจก แม้การทาสีใหม่จะช่วยให้อาคารดูดีขึ้นบ้าง แต่บางส่วนวิจารณ์ว่าทำให้อาคารเป็นเปลือกพอเทมคิน ภายในอาคารยังคงไม่มีการก่อสร้างต่อ และใช้งานไม่ได้

มีการประกาศว่าอาคารจะถูกทุบทำลายในปลายปี 2020 โดยคาดการณ์จะเริ่มทำการทุบในต้นปี 2021 และอาจมีการนำซากจากอาคารที่ทุบแล้วมาทำเป็นของที่ระลึกจำหน่าย ท้ายที่สุด การทุบทำลายอาคารได้เริ่มต้นขึ้นในเดือนพฤษภาคม 2023

## อ้างอิง

หมวดหมู่:สิ่งก่อสร้างในคาลีนินกราด
หมวดหมู่:สิ่งก่อสร้างที่สร้างไม่เสร็จ
สมาพันธ์มวยสากลเอเชีย

**สมาพันธ์มวยสากลเอเชีย** (; ) เป็นองค์กรไม่แสวงหาผลกำไรที่ควบคุมดูแลกีฬามวยสากลทุกรูปแบบในทวีปเอเชีย สมาพันธ์มีความเกี่ยวข้องกับสมาคมมวยสากลนานาชาติ (IBA) มีสำนักงานใหญ่ตั้งอยู่ที่กรุงเทพมหานคร ประเทศไทย นอกจากนี้ วัตถุประสงค์หลักของสมาพันธ์มวยสากลเอเชียเพื่อปรับปรุง ส่งเสริม และเผยแพร่กีฬามวยสากลในทวีปเอเชียในทุกรูปแบบโดยคำนึงถึงคุณค่าทางการศึกษา วัฒนธรรม และการกีฬา และเพื่อริเริ่มโครงการที่ออกแบบมาเพื่อสนับสนุนนักกีฬารุ่นเยาว์และเจ้าหน้าที่ทุกคน

## รายการแข่งขัน
* มวยสากลสมัครเล่นชิงแชมป์เอเชีย
* มวยสากลเยาวชนชิงแชมป์เอเชีย
* มวยสากลยุวชนชิงแชมป์เอเชีย
* กีฬามวยสากลในเอเชียนเกมส์

## อ้างอิง

## แหล่งข้อมูลอื่น
* Official website

หมวดหมู่:คณะกรรมการโอลิมปิกสากล
หมวดหมู่:องค์การระหว่างประเทศ
หมวดหมู่:สหพันธ์กีฬาระหว่างประเทศ
หมวดหมู่:กีฬามวยสากลสมัครเล่น
สติสัมปชัญญะ

**สติสัมปชัญญะ** หรือ **พิชาน** () คือความสามารถในการตระหนักรู้ถึงสิ่งต่าง ๆ ที่มีอยู่หรือเกิดขึ้นทั้งภายในและภายนอกตัวเรา หมายความว่าเราสามารถรับรู้ถึงความคิด ความรู้สึก อารมณ์ ซึ่งอยู่ภายในตัวเรา รวมไปถึงสิ่งต่าง ๆ ที่อยู่ภายนอกตัวเราได้

สติสัมปชัญญะเป็นสิ่งที่ซับซ้อนและยากที่จะทำความเข้าใจหรืออธิบายได้ และความหมายและนิยามของสติสัมปชัญญะก็ยังเป็นที่ถกเถียงกันอยู่ แม้จะมีการตีความและนิยามแตกต่างกันไปนานหลายศตวรรษ แต่ก็ยังไม่มีคำจำกัดความที่ชัดเจน

## อ้างอิง

## แหล่งข้อมูลอื่น
* 

หมวดหมู่:สติสัมปชัญญะ
หมวดหมู่:ภววิทยา
หมวดหมู่:ทฤษฎีจิต
ธนเทพ ทิมสุวรรณ

**ธนเทพ ทิมสุวรรณ** (เกิด
24 พฤษภาคม พ.ศ. 2507) อดีตสมาชิกสภาผู้แทนราษฎรจังหวัดเลย อดีตสมาชิกวุฒิสภาจังหวัดเลย เป็นสามีของนันทนา ทิมสุวรรณ

## ประวัติ
ธนเทพ เกิดเมื่อวันที่ 24 พฤษภาคม พ.ศ. 2507 เป็นบุตรสุรัตน์ ทิมสุวรรณ อดีตประธานสภาจังหวัดเลย กับนันทกา ทิมสุวรรณ ด้านครอบครัวสมรสกับนันทนา ทิมสุวรรณ มีบุตรชายคือศรัณย์ ทิมสุวรรณ สมาชิกสภาผู้แทนราษฎรจังหวัดเลย

สำเร็จการศึกษาระดับปริญญาตรี คณะนิติศาสตร์ จากมหาวิทยาลัยรามคำแหง

## การทำงาน
ธนเทพ ทิมสุวรรณ ลงสมัครรับเลือกตั้งสมาชิกสภาผู้แทนราษฎรจังหวัดเลยครั้งแรกในปี 2539 สังกัดพรรคความหวังใหม่ โดยได้รับเลือกตั้งเป็น ส.ส.สมัยแรก ต่อมาการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาย้ายมาสังกัดพรรคไทยรักไทย และได้รับเลือกตั้งเป็น ส.ส.สมัยที่ 2

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาสนับสนุนให้ภรรยา (นันทนา ทิมสุวรรณ) ลงสมัครรับเลือกตั้ง ส.ส.จังหวัดเลยแทน และได้รับเลือกตั้งเป็น ส.ส.ในการเลือกตั้งครั้งดังกล่าว

ในปี 2549 เขาลงสมัครรับเลือกตั้งสมาชิกวุฒิสภาจังหวัดเลย และได้รับเลือกตั้งเป็นสมาชิกวุฒิสภาจังหวัดเลย พร้อมกับเปล่งมณี เร่งสมบูรณ์สุข

ในปี 2550 ลงสมัครรับเลือกตั้งสมาชิกสภาผู้แทนราษฎรแบบสัดส่วน กลุ่มที่ 3 สังกัดพรรคพลังประชาชน ได้รับเลือกตั้งเป็น ส.ส.สมัยที่ 3 และในปี 2554 ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย

### สมาชิกสภาผู้แทนราษฎร
ธนเทพ ทิมสุวรรณ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดเลย สังกัดพรรคความหวังใหม่
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดเลย สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน สังกัดพรรคพลังประชาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคเพื่อไทย

## เครื่องราชอิสริยาภรณ์

## อ้างอิง

หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดเลย
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกวุฒิสภาจังหวัดเลย
หมวดหมู่:พรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
เฉงจิ๋ว

**เฉงจิ๋ว** ในภาษาจีนกลางเรียกว่า **ชิงโจว** () เป็นหนึ่งในเก้ามณฑลของจีนโบราณตั้งแต่เมื่อราว 2,070 ปีก่อนคริสตกาล ภายหลังกลายเป็นหนึ่งในสิบสามมณฑลของราชวงศ์ฮั่น (206 ปีก่อนคริสตกาล - ค.ศ. 220) เก้ามณฑลถูกระบุถึงครั้งแรกในบท *[[ยฺหวี่ก้ง]]* (禹貢) ของคัมภัร์ *[[ชูจิง]]* (書經) โดยเฉงจิ๋วอยู่ทางตะวันออกของอิจิ๋ว (豫州 *ยฺวี่โจว*) และทางเหนือของยังจิ๋ว (揚州 *หยางโจว*) อาณาเขตดั้งเดิมของเฉงจิ๋วครอบคลุมพื้นที่ส่วนใหญ่ของมณฑลชานตง (山東) ในปัจจุบัน ยกเว้นทางด้านตะวันตกเฉียงใต้

## ประวัติศาสตร์

### ยุคโบราณ
มณฑลเฉงจิ๋วได้ชื่อมาตามที่ระบุใน *[[ยฺหวี่ก้ง]]* (禹貢) ซึ่งพระเจ้าอู๋เต้ (禹 *ยฺหวี่*) ทรงพระอักษรว่า "ระหว่างทะเลและเขาไทสัน (泰山 *ไท่ชาน*) มีเพียงเฉงจิ๋ว" เมื่อราว 5,000 ปีก่อนคริสตกาล พื้นที่นี้เป็นแหล่งกำเนิดของวัฒนธรรมตงอี๋ (東夷) ในยุคราชวงศ์เซี่ยและราชวงศ์ชาง เฉงจิ๋วเป็นที่อยู่ของตระกูลฉฺว่างจิว (, *Shuǎngjīu*), จี้เจ๋อ (, *Jìzé*) และผางปั๋วหลิง (, *Pángbólíng*)  และรัฐผู่กู (浦姑)

### ราชวงศ์โจว
หลังความสำเร็จของจิวกอง (周公 *โจวกง*) ในการรบกับเหล่ารัฐเผ่าตงอี๋ที่เป็นพันธมิตรกับกบฏสามองครักษ์และกบฏอู่เกิง (武庚) อาณาเขตของรัฐผู่กูที่ยึดมาได้ถูกมอบให้กับเกียงจูแหย (姜子牙 *เจียง จื่อหยา*) ในฐานะอาณาจักรชายแดนของรัฐเจ๋ (齊 *ฉี*)

### ราชวงศ์ฮั่น

เมื่อ 106 ปีก่อนคริสตกาล พระเจ้าฮั่นบู๊เต้ (漢武帝 *ฮั่นอู่ตี้*) ทรงแบ่งจักรวรรดิฮั่นออกเป็น 13 มณฑล และทรงแต่งตั้งข้าหลวงประจำมณฑล ( *ชื่อฉื่อ*) ในเฉงจิ๋ว ครั้นเข้าสู่ยุคราชวงศ์ฮั่นตะวันออกเมื่อ ค.ศ. 25 ที่ว่าการมณฑลได้ย้ายจากเฉงจิ๋วไปยังลิมฉี (臨淄 *หลินจือ*; ปัจจุบันคือเขตหลินจือ นครจือปั๋ว มณฑลชานตง) ในยุคราชวงศ์ฮั่นตะวันออก มณฑลเฉงจิ๋วประกอบด้วย 5 เมืองหรือกุ๋น (郡 *จฺวิ้น*) ได้แก่ เพงงวนก๋วน (平原郡 *ผิง-ยฺเหวียนจฺวิ้น*), เจลำ (濟南郡 *จี่หนานจฺวิ้น*), ปักไฮ (北海郡 *เป๋ย์ไห่จฺวิ้น*), เชียนเฉิง (千乘郡 *เชียนเฉิงจฺวิ้น*), ตงไหล (東萊郡 *ตงไหลจฺวิ้น*) และราชรัฐเจ๋ (齊國 *ฉีกั๋ว*)

### ราชวงศ์ถัง
ในยุคราชวงศ์ถัง (ค.ศ. 618–907) มณฑลเฉงจิ๋วมีอำนาจปกครอง 7 อำเภอ ได้แก่ อี้ตู (益都), เป๋ย์ไห่ (北海), หลินฉฺวี (临朐), หลินจือ (临淄), เชียนเฉิง (千乘), ปั๋วชาง (博昌ั) และโช่วกวาง (寿光) โดยมีศูนย์กลางการบริหารในอำเภออี้ตู

### ราชวงศ์ซ่งเหนือ
ศูนย์กลางการบริหารของมณฑลเฉงจิ๋วยังคงอยู่ในอำเภออี้ตูในยุคราชวงศ์ซ่งเหนือ (ค.ศ. 960-1127) โดยจำนวนอำเภอลดลงเหลือ 6 อำเภอเนื่องจากตัดอำเภอเป๋ย์ไห่ออกไป

## หมายเหตุ

## อ้างอิง

หมวดหมู่:มณฑลของจีนโบราณ
หมวดหมู่:มณฑลของราชวงศ์ฮั่น
รายชื่อตัวละครเหล่าวายร้ายดิสนีย์

นี่คือ**รายชื่อตัวละครเหล่าวายร้ายดิสนีย์**ที่มักสร้างจากตัวละครแอนิเมชัน เสนอโดยเป็นส่วนหนึ่งของรายชื่อตัวละครของดิสนีย์ ตัวละครวายร้ายเหล่านี้บางตัวปรากฏในภาคต่อ วิดีโอเกม หนังสือการ์ตูน ละครเวที หรือการดัดแปลงจากภาพยนตร์ต้นฉบับสำหรับคนแสดง

เช่นเดียวกับรูปแบบ*[[เจ้าหญิงดิสนีย์]]*ที่มีตัวละครเจ้าหญิงของดิสนีย์ ตัวละครวายร้ายของดิสนีย์มักถูกจัดกลุ่มไว้ด้วยกันโดยเป็นส่วนหนึ่งของแฟรนไชส์***เหล่าวายร้ายดิสนีย์*** () ซึ่งก่อตั้งโดยตัวละครคู่อริหลายตัวจากโครงการผลิตของวอลต์ดิสนีย์พิกเชอส์ โดยเน้นที่ตัวละครจากภาพยนตร์แอนิเมชันเป็นหลัก ซึ่งส่วนใหญ่เป็นตัวละครจากผลงานการผลิตของวอลต์ดิสนีย์แอนิเมชันสตูดิโอส์

## รายชื่อเหล่าวายร้าย

ตัวละครที่ระบุไว้ในที่นี้มีการนำเสนอในผลงานและสินค้าของดิสนีย์ในฐานะวายร้าย "อย่างเป็นทางการ"

;วายร้ายหลัก
ตัวละครเหล่านี้พบเห็นได้ในสินค้าล่าสุดที่เกี่ยวข้องกับ*เหล่าวายร้ายดิสนีย์* กิจกรรมสด สถานที่ท่องเที่ยว ฯลฯ ตัวละครเหล่านี้ยังเป็นที่รู้จักในนาม "ภาพสะท้อนแห่งความชั่วร้ายทั้ง 13"

## ดูเพิ่ม
* เจ้าหญิงดิสนีย์

## อ้างอิง

## อ่านเพิ่มเติม
* Thomas, Frank and Johnston, Ollie, *The Disney Villain* (1993) , 

หมวดหมู่:ดิสนีย์
หมวดหมู่:ดาวร้ายในแอนิเมชัน
คอมมานโดเทียม

**คอมมานโดเทียม** หรือ **หน่วยจู่โจมเทียม** () คือ ฆาตกรหมู่ในสาขานิติจิตเวชที่ก่อเหตุฆาตกรรมโดยไตร่ตรองไว้ก่อน และการฆาตกรรมหมู่และพร้อมฆ่าตัวตายตามโดยขับเคลื่อนด้วยจินตนาการที่เต็มไปด้วยความแค้น และหมกหมุ้นอยู่กับอาวุธปืน มีความใฝ่ฝันที่จะได้ฆ่าคน โดยทั่วไปจะเป็นการสะสมอาวุธและตามมาด้วยการโจมตีตามรูปแบบของคอมมานโดติดอาวุธหนัก

โดยทั่วไปแล้วผู้ก่อเหตุจะมองการกระทำที่หลงตนเองว่ากำลังทำสิ่งที่ดีงามทางศีลธรรมเพื่อการแก้แค้นต่อการปฏิบัติที่อยุติธรรมบนโลกที่ไม่เป็นธรรม และปรารถนาที่จะถูกมองด้วยการเป็นคนที่มีรัศมีที่น่าเลื่อมใสและน่าเชิดชู

ผู้สังเกตการณ์บางคนได้แบ่งฆาตกรสังหารหมู่ออกเป็นสามประเภท คือ คอมมานโดเทียม, กุลฆาต และ ชนแล้วหนี

## ดูเพิ่ม
* มือปืนกราดยิง
* แอนเดอส์ เบห์ริง เบรวิก

## อ้างอิง

หมวดหมู่:ฆาตกรรม
หมวดหมู่:การฆ่าแบ่งตามประเภท
ตันลิวอ๋อง

**ตันลิวอ๋อง** ในภาษาจีนกลางเรียกว่า **เฉินหลิวหวาง** (陳留王) เป็นชื่อฐานันดรศักดิ์ระดับอ๋องในยุคราชวงศ์ฮั่นและรัฐในยุคถัดมา ฐานันดรศักดิ์สิ้นสุดในปี ค.ศ. 479 ผู้ที่เคยดำรงฐานันดรศักดิ์ตันลิวอ๋องได้แก่:

* พระเจ้าเหี้ยนเต้ (漢獻帝 *ฮั่นเซี่ยนตี้*) ผู้จะขึ้นครองราชย์เป็นจักรพรรดิลำดับสุดท้ายของราชวงศ์ฮั่น 
* โจฮวน (曹奐 *เฉา ฮฺว่าน*)  ได้รับฐานันดรศักดิ์ตันลิวอ๋องภายหลังจากสละราชบัลลังก์ในฐานะจักรพรรดิแห่งวุยก๊กให้กับสุมาเอี๋ยนแห่งราชวงศ์จิ้น
* เฉา ม่าย (曹勱) ดำรงฐานันดรศักดิ์ตั้งแต่ ค.ศ. 326 จนกระทั่งเสียชีวิตในปี ค.ศ. 358
* เฉา ฮุย (曹恢)  ดำรงฐานันดรศักดิ์ตั้งแต่ ค.ศ. 363 จนกระทั่งเสียชีวิตในปี ค.ศ. 378
จิตบำบัด

**จิตบำบัด** () คือการใช้วิธีทางจิตวิทยาเพื่อเยียวยาจิตใจของผู้ป่วยด้วยการสนทนาหรือมีปฏิสัมพันธ์กับผู้ป่วยเพื่อช่วยให้ผู้ป่วยเปลี่ยนแปลงพฤติกรรม รวมทั้งมีความสุขมากยิ่งขึ้น และสามารถเอาชนะปัญหาต่าง ๆ ได้ โดยมุ่งหมายเพื่อช่วยทำให้ความอยู่ดีมีสุขและสุขภาพจิตของผู้ป่วยดีขึ้น แก้ไขหรือลดพฤติกรรม ความเชื่อ แรงกดดัน ความคิด หรืออารมณ์ที่เป็นปัญหา และช่วยปรับปรุงความสัมพันธ์และทักษะทางสังคมให้ดีขึ้น จิตบำบัดแต่ละประเภทต่างถูกออกแบบมาสำหรับผู้ใหญ่ ครอบครัว เด็ก และวัยรุ่นอย่างเฉพาะกลุ่ม จิตบำบัดบางประเภทได้รับการพิสูจน์ว่ามีประสิทธิภาพในการรักษาความผิดปกติทางจิตบางอย่างที่ได้รับการวินิจฉัยแล้ว ในขณะที่ประเภทอื่น ๆ ได้รับการวิพากษ์วิจารณ์ว่าเป็นวิทยาศาสตร์เทียม

จิตบำบัดมีเทคนิคต่าง ๆ ที่แตกต่างกันออกไปนับร้อย บางเทคนิคอาจมีรูปแบบต่างกันไปเล็กน้อย ในขณะที่บางเทคนิคก็มีพื้นฐานมาจากความเข้าใจในด้านจิตวิทยาที่แตกต่างกันไปมาก เทคนิคส่วนใหญ่เกี่ยวข้องกับการพบปะแบบตัวต่อตัวระหว่างผู้ป่วยและนักบำบัด แต่บางเทคนิคก็ใช้กับคนเป็นกลุ่ม ซึ่งรวมถึงครอบครัวด้วย

นักจิตบำบัดอาจเป็นผู้เชี่ยวชาญด้านสุขภาพจิต เช่น จิตแพทย์ นักจิตวิทยา พยาบาลที่ทำงานด้านสุขภาพจิต นักสังคมสงเคราะห์ที่ทำงานในคลินิก นักบำบัดครอบครัวและคู่สมรส หรือผู้ให้คำปรึกษามืออาชีพก็ได้ และอาจมีภูมิหลังแตกต่างกันไป และในแต่ละเขตอำนาจอาจมีการกำกับดูแลตามกฎหมาย โดยสมัครใจ หรือไม่มีการกำกับดูแลเลยก็ได้ (และอาจได้รับการคุ้มครองหรือไม่ก็ได้)

## ดูเพิ่ม
* กายภาพบำบัด

## อ้างอิง

หมวดหมู่:การบำบัดทางจิต